ลูกชาย อายุ 9 ขวบ ตรวจพบต่อมน้ำเหลืองอักเสบบริเวณคอ ด้านซ้าย ตอนแรกลูกใหญ่ 3 ลูก เห็นชัดเจน แต่ให้ยาปฎิชีวนะแล้วยุบลง แต่ก็ยังมีขนาดใหญ่กว่าปกติ มีขนาด1.3 cm ตรวจติดตามอาการประมาณ 5 เดือน ยังมีขนาดเท่าเดิม แนะนำให้ผ่าไปตรวจชิ้นเนื้อ แต่ทั้งนี้ก็ขึ้นอยู่ที่การตัดสินใจของผู้ปกครอง ว่าจะผ่าไปตรวจหรือไม่ หรือ จะ คอยอัลตร้าซาว์ด ทุกๆ 2 เดือน อยากสอบถามว่า ควรผ่าหรือไม่ คะ
สวัสดีค่ะ ต่อมน้ำเหลืองบริเวณคอที่โต อาจเกิดจาก1. ต่อมน้ำเหลืองโต จากการอักเสบติดเชื้อของเนื่อเยื่อต่างๆ ทีอยู่บริเวณศีรษะและลำคอ เช่น เป็นไข้หวัด คออักเสบ ทอนซิลอักเสบ มีฟันผุ เหงือกอักเสบ เป็นต้น ทั้งนี้ แม้ว่าโรคเหล่านี้จะหายไปแล้ว แต่ต่อมน้ำเหลืองอาจยังคงโตได้เล็กน้อย โดยจะค่อยๆ เล็กลงจนคลำไม่ได้ในเวลาเป็นเดือน แต่หากเกิดโรคดังกล่าวบ่อยๆ ต่อนน้ำเหลืองก็อาจโตไปตลอด ไม่ยุบหายไปได้2. ต่อมน้ำเหลืองอักเสบติดเชื้อจากโรคต่างๆ เช่น- ติดเชื้อไวรัสเอ็บสไตบาร์ (โรค infectious mononucleosis) แต่จะมีไข้ร่วมด้วย รวมถึงมีเจ็บคอ มีฝ้าขาวในคอ ตับม้ามโต ตาเหลือง และมีผื่นที่ผิวหนัง- ติดเชื้อวัณโรคทีต่อมน้ำเหลือง แต่จะมีไข้ มีเบื่ออาหาร น้ำหนักลดร่วมด้วย- โรคแมวข่วน (cat scratch disease) เกิดจากการติดเชื้อแบคทีเรียชนิดหนึ่งที่อยู่ในต่อมน้ำลายแมว หากโดนแมวข่วนตามแขน คอ หรือบ่อยๆ อาจเกิดการติดเชื้อได้ ทำให้มีไข้และต่อมน้ำเหลืองที่คอโต3. เป็นมะเร็งต่อมน้ำเหลือง แต่ต่อมน้ำเหลืองก็จะต้องโตขึ้นเรื่อยๆ มีจำนวนเพิ่มขึ้น และมักคลำได้แข็ง เคลื่อนที่ไม่ได้ และมักมีอาการอื่นๆ อีก เช่น ไข้ อ่อนเพลีย น้ำหนักลด เป็นต้น4. เป็นมะเร็งที่อื่น แล้วกระจายมาที่ต่อมน้ำเหลือง แต่ต่อมก้จะโตขึ้นเรื่อยๆ มีอาการเจ็บ ปวด และนอกจากนี้ ก็ต้องมีอาการของโรคมะเร็งที่เป็นอยู่ด้วยดังนั้น หากได้ไปพบแพทย์ และได้ทานยาปฏิชีวนะแล้วต่อมยุบลง แม้จะยุบไม่หมด ก็แสดงว่าน่าจะเกิดจากการอักเสบติดเชื้อบริเวณใกล้เคียงได้ อย่างไรก็ตาม หากผ่านมา 5 เดือนแล้ว ต่อมน้ำเหลืองยังไม่ยุบลงจนหายไป โดยที่ก็ไม่ได้มีอาการติดเชื้อบริเวณใกล้เคียงบ่อยๆ อีก ก็อาจเจาะชิ้นเนื้อไปตรวจตามที่แพทย์แนะนำค่ะ ซึ่งก็เป็นวิธีที่มาตรฐาน ทำให้ทราบผลได้ชัดเจน แต่หากไม่อยากให้เกิดบาดแผลที่ร่างกาย ก็อาจใช้วิธีการตรวจร่างกายติดตามและตรวจด้วยอัลตราซาวด์ดังที่แพทย์แนะนำก็ได้เช่นกันค่ะ